ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση μόνιμων κυκλοφοριακών ρυθμίσεων
σύμφωνα με την υπ’ αρ. 381/2024 απόφαση του
Δημοτικού Συμβουλίου του Δήμου Καβάλας, με
θέμα «Συντηρήσεις κοινοχρήστων χώρων Δήμου
Καβάλας έτους 2024-2025» και συγκεκριμένα για
το έργο της κατασκευής κυκλικού κόμβου στην
συμβολή των οδών Μικράς Ασίας - Καππαδοκίας Φαναρίου.
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός
έδρας των υπαλλήλων της Δημοτικής Επιχείρησης Ύδρευσης και Αποχέτευσης Δήμου Κω (ΔΕΥΑ
Δήμου Κω), για το έτος 2025.
Έγκριση των κυκλοφοριακών ρυθμίσεων της
υπ’ αρ. 295/2024 -Ορθή επανάληψη Δ.Σ. Δήμου
Λαρισαίων που αφορά «Στη Βελτίωση της οδικής
ασφάλειας γύρω από τα Σχολικά Συγκροτήματα
στην πόλη της Λάρισας - Τροποποίηση της υπ’ αρ.
56/2024 Α.Δ.Σ, ως προς το σκέλος της οδού Ανθίμου Γαζή (Αθανασίου Διάκου - Κουμουνδούρου),
σύμφωνα με την υπ’ αρ. 749/2024 Α.Δ.Ε.».
ΑΠΟΦΑΣΕΙΣ
Αριθμ. 13883
(1)
Έγκριση μόνιμων κυκλοφοριακών ρυθμίσεων
σύμφωνα με την υπ’ αρ. 381/2024 απόφαση του
Δημοτικού Συμβουλίου του Δήμου Καβάλας, με
θέμα «Συντηρήσεις κοινοχρήστων χώρων Δήμου
Καβάλας έτους 2024-2025» και συγκεκριμένα για
το έργο της κατασκευής κυκλικού κόμβου στην
συμβολή των οδών Μικράς Ασίας - Καππαδοκίας Φαναρίου.
Ο ΓΡΑΜΜΑΤΕΑΣ ΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα
Καλλικράτης» (Α’ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας - Θράκης» (Α’ 235).
4. Την υπ’ αρ. 86781/19-12-2022 (Υ.Ο.Δ.Δ. 1183) απόφαση του Υπουργού Εσωτερικών για τον Διορισμό του
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 930
05.03.2025 19:37:37
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 930/04.03.2025
Ιωάννη Σάββα του Κωνσταντίνου ως Γραμματέα της Αποκεντρωμένης Διοίκησης Μακεδονίας - Θράκης.
5. Την υπ’ αρ. 94360/01-07-2023 απόφαση του Γραμματέα της Αποκεντρωμένης Διοίκησης Μακεδονίας -
Θράκης με θέμα «Ανάθεση άσκησης αρμοδιοτήτων σε
οργανικές μονάδες της Α.Δ.-Μ.Θ. και παροχή εξουσιοδότησης υπογραφής πράξεων και εγγράφων ”Με εντολή
Γραμματέα”» (ΑΔΑ: 9ΒΗ4ΟΡ1Υ-32Ε).
6. Το υπ’ αρ. 265490/29-12-2022 έγγραφο της Αποκεντρωμένης Διοίκησης Μακεδονίας - Θράκης σχετικά με
τον ορισμό Ασκούντος τα καθήκοντα Συντονιστή της
Α.Δ.-Μ.Θ.
7. Την υπ’ αρ. 65172/31-05-2024 απόφαση του Συντονιστή της Αποκεντρωμένης Διοίκησης Μακεδονίας - Θρά-
κης με θέμα «Μετακίνηση του Ταμβακίδη Στυλιανού του
Περικλή, κλάδου ΠΕ Γεωτεχνικών (Γεωπόνων), με βαθμό
Α’, από τη θέση του Προϊσταμένου της Διεύθυνσης Πολιτικής Προστασίας της Α.Δ.Μ.Θ. στη Διεύθυνση Υδάτων
Κεντρικής Μακεδονίας της Αποκεντρωμένης Διοίκησης
Μακεδονίας - Θράκης και ορισμός αυτού ως Αναπληρωτή Προϊσταμένου στη Γενική Διεύθυνση Χωροταξικής,
Περιβαλλοντικής και Αγροτικής Πολιτικής της Α.Δ.Μ.-Θ.»
(ΑΔΑ: 93ΜΨΟΡ1Υ-Π1Ι).
8. Το άρθρο 52 του ν. 2696/1999 (Α’ 57) που αφορά
στην κύρωση του Κώδικα Οδικής Κυκλοφορίας, (ΚΟΚ),
όπως τροποποιήθηκε με το άρθρο 46 του ν. 3542/2007
«Τροποποιήσεις διατάξεων του ΚΟΚ» (Α’ 50) και αντικαταστάθηκε με το άρθρο 48 του ν. 4313/2014.
9. Το υπ’ αρ. 15109/13.05.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15-1-2015 εγκύκλιο της Γενικής Γραμματείας Υποδομών του Υπουρ-
γείου ΥΠΟΜΕΔΙ.
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α’ 40).
12. Την υπ’ αρ. 6952/14-02-2011 κοινή απόφαση των
Υπουργών ΠΕΚΑ-Υποδομών, Μεταφορών και Δικτύων με
θέμα «Υποχρεώσεις και μέτρα για την ασφαλή διέλευση
των πεζών κατά την εκτέλεση εργασιών σε κοινόχρηστους χώρους πόλεων και οικισμών που προορίζονται
για την κυκλοφορία των πεζών» (Β’ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
14. Την υπ’ αρ. 54218/11-07-2013 απόφαση του Γενικού
Γραμματέα Αποκεντρωμένης Διοίκησης ΜακεδονίαςΘράκης «Άσκηση αρμοδιότητας έγκρισης αποφάσεων
Ο.Τ.Α. α’ και β’ βαθμού περί κυκλοφοριακών ρυθμίσεων»
(ΑΔΑ: ΒΛ4ΙΡ1Υ-ΠΔΙ).
15. Το Κεφ. ΣΤ’ της παρ.  3 του άρθρου 40 του
ν. 4735/2020 «Τροποποίηση του Κώδικα της Ελληνικής
Ιθαγένειας, νέο πλαίσιο επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής
Γραμματείας Ιθαγένειας και της Γενικής Γραμματείας Ανθρώπινου Δυναμικού Δημόσιου Τομέα του Υπουργείου
Εσωτερικών, ρυθμίσεις για την αναπτυξιακή προοπτική
και την εύρυθμη λειτουργία των Οργανισμών Τοπικής
Αυτοδιοίκησης και άλλες διατάξεις» (Α’ 197).
16. Το άρθρο 7 της υπ’ αρ. 52907/31-12-2009 απόφασης
της Υπουργού Περιβάλλοντος, Ενέργειας και Κλιματικής
Αλλαγής «Ειδικές ρυθμίσεις για την εξυπηρέτηση ατόμων
με αναπηρία σε κοινόχρηστους χώρους των οικισμών που
προορίζονται για την κυκλοφορία πεζών» (Β’ 2621).
17. Το υπό στοιχεία Δ30/Δ9/90189/10820/23-12-2019
έγγραφο του Υπουργείου Μεταφορών και Υποδομών με
θέμα «Σχετικά με τον καθορισμό θέσεων ταξί» σύμφωνα
με το οποίο «Τόσο στο άρθρο 34 του Κ.Ο.Κ. όσο και στις
διατάξεις του ν. 4530/2018 [...] δεν γίνεται αναφορά σε
διαδικασίες έγκρισης κατά τα οριζόμενα στο άρθρο 52
του Κ.Ο.Κ.».
18. Την υπ’ αρ. 381/11-12-2024 απόφαση του Δημοτικού Συμβουλίου του Δήμου Καβάλας.
19. Την υπ’ αρ. 632/10-12-2024 απόφαση της Δημοτικής Επιτροπής του Δ. Καβάλας.
20. Την υπ’ αρ. 78/09-12-2024 απόφαση της Δημοτικής
Κοινότητας Καβάλας.
21. Το υπ’ αρ. 37578/12-12-2024 έγγραφο-εισήγηση
(με συνημμένα την Τεχνική έκθεση με συνοδευόμενα
σχέδια Ο.1 και Ο.2) της Διεύθυνσης Τεχνικών Υπηρεσιών
(Δ.Τ.Υ.) του Δήμου Καβάλας.
22. Το υπ’ αρ. 128872/27-12-2024 έγγραφο της Διεύθυνσης Διοίκησης Α.Δ.Μ-Θ με το οποίο ενημερώνει για
το νομότυπο στη διαδικασία έκδοσης της υπ’ αρ. 381/
11-12-2024 (ΑΔΑ: 6ΩΜΙΩΕ6-ΦΟΘ) απόφασης του Δημοτικού Συμβουλίου του Δήμου Καβάλας.
23. Τη μελέτη κυκλοφοριακών ρυθμίσεων με τίτλο:
«Συντηρήσεις κοινοχρήστων χώρων Δήμου Καβάλας
έτους 2024-2025» και συγκεκριμένα για το έργο της κατασκευής κυκλικού κόμβου στην συμβολή των οδών Μι-
κράς Ασίας- Καππαδοκίας- Φαναρίου, όπως ελέγχθηκε,
εγκρίθηκε και θεωρήθηκε από τη του Δήμου Καβάλας.
24. Το γεγονός ότι η ευθύνη για την επιλογή, το μέγεθος και το χρόνο κατάληψης ανήκει αποκλειστικά
στη Διεύθυνση Τεχνικών Υπηρεσιών του Δήμου Καβάλας, η οποία είναι ο αρμόδιος φορέας υλοποίησης
του έργου.
25. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
26. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ -ΜΙΤΟΣ.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους, να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την έγκριση προσωρινών κυκλοφοριακών ρυθμίσεων σύμφωνα με την υπ’ αρ. 381/2024 απόφαση του
Δημοτικού Συμβουλίου του Δήμου Καβάλας με θέμα
«Συντηρήσεις κοινοχρήστων χώρων Δήμου Καβάλας
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 930/04.03.2025
έτους 2024-2025» και συγκεκριμένα για το έργο της κατασκευής κυκλικού κόμβου στην συμβολή των οδών
Μικράς Ασίας- Καππαδοκίας- Φαναρίου.
Οι παραπάνω κυκλοφοριακές ρυθμίσεις συνοδεύονται
από προσωρινή απαγόρευση στάθμευσης στις θέσεις
που παρεμποδίζουν την εφαρμογή τους. Η κυκλοφορία
των οχημάτων θα γίνεται από το εναπομείναν ελεύθερο
οδόστρωμα, σύμφωνα με τους όρους και τις προϋποθέσεις της σχετικής νομοθεσίας (8ο σχετικό).
Αναλυτική περιγραφή των κυκλοφοριακών ρυθμίσεων της παρούσης υπάρχει στα ανωτέρω 21ο έως 23ο
σχετικά, εφόσον δεν αντίκεινται στους όρους και τις
προϋποθέσεις της παρούσας.
Οι κυκλοφοριακές ρυθμίσεις της παρούσης, όπως περιγράφονται στα ανωτέρω 21ο έως 23ο σχετικά, ισχύουν
για δεκατέσσερις (14) μήνες, ή σε περίπτωση παράτασης
του έργου μέχρι την ημερομηνία εκείνη. Η έναρξή τους
ορίζεται με την τοποθέτηση της σχετικής εργοταξιακής
σήμανσης σύμφωνα με την κείμενη νομοθεσία (τοποθέτηση των οικείων πινακίδων, σηματοδοτών ή των
διαγραμμίσεων στο οδόστρωμα) αρχομένης από την
ημερομηνία γνωστοποίησης της παρούσας απόφασης
στην Αστυνομική Διεύθυνση Καβάλας ενώ ο ανάδοχος
έχει την υποχρέωση να ενημερώσει εγγράφως όλους
τους εμπλεκόμενους φορείς (αρμόδιο Τμήμα Τροχαίας, Δήμο Καβάλας, αρμόδιο ΚΤΕΛ κ.λπ.) για την έναρξή
τους. Μετά το πέρας των εργασιών και της ισχύος της
παρούσης, η σήμανση θα αποσυρθεί, οπότε οι οδοί θα
αποδοθούν πλήρως στην κυκλοφορία.
Αρμόδιος φορέας για την σήμανση των κυκλοφοριακών ρυθμίσεων της παρούσας, είναι ο κατά περίπτωση
αρμόδιος φορέας συντήρησης της υπόψη οδού, σύμφωνα με τις διατάξεις του άρθρου 10 του ν. 2696/1999.
Η εν λόγω έγκριση χορηγείται με τις εξής προϋποθέσεις:
1. Τα γεωμετρικά χαρακτηριστικά, η σήμανση και τα
περιοριστικά μέτρα θα είναι σύμφωνα με τις Προδιαγραφές και Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β’ 905/2011).
2. Οι αναγκαίες παρεμβάσεις για την υλοποίηση των κυκλοφοριακών ρυθμίσεων του θέματος θα πρέπει να είναι
σύμφωνες με τον Κώδικα Οδικής κυκλοφορίας (ΚΟΚ), τις
προδιαγραφές του Υπουργείου Υποδομών, Μεταφορών
και Δικτύων και τις ισχύουσες Ευρωπαϊκές προδιαγραφές.
3. Για τη λήψη μέτρων ασφαλείας κατά την εκτέλεση
του έργου του θέματος προς αποφυγή τυχόν ατυχημάτων,
αστικά και ποινικά υπεύθυνος είναι ο ανάδοχος, σύμφωνα
με τις κείμενες διατάξεις περί εκτελέσεως των Δημοσίων
Έργων καθώς και για την τήρηση των κείμενων διατάξεων
περί ασφαλείας των εργαζομένων στα έργα. Επισημαίνεται ότι όλα τα οχήματα που κινούνταν στο οδικό δίκτυο
πριν την έναρξη των εργασιών, θα συνεχίσουν να κινούνται και κατά τη διάρκεια αυτών, χωρίς να υπάρχει κάποιος
περιορισμός ως προς το μέγεθος ή το είδος του οχήματος.
4. Θα πρέπει να εξασφαλίζεται η ασφαλής πρόσβαση
των εργαζόμενων και των εργοταξιακών οχημάτων, από
και προς τους χώρους εργασιών.
5. Πριν την έναρξη των εργασιών θα πρέπει να γίνει
ενημέρωση τυχόν επιχειρήσεων που επηρεάζονται από
τις κυκλοφοριακές ρυθμίσεις του θέματος.
6. Να ληφθεί ιδιαίτερη μέριμνα ώστε να εξασφαλιστεί
η ασφαλής διέλευση των πεζών σε όλο το μήκος της
ζώνης των έργων καθώς και η απρόσκοπτη πρόσβαση
στις παρόδιες ιδιοκτησίες, ενώ σε κάθε περίπτωση θα
πρέπει να εξασφαλίζεται η ταχεία και ασφαλής διέλευση
οχημάτων έκτακτης Ανάγκης (ασθενοφόρα, πυροσβεστικά, περιπολικά).
7. Κατά τη διάρκεια των εργασιών να υπάρχει απαγόρευση της στάθμευσης των οχημάτων στα σημεία όπου
θα γίνεται επέμβαση από συνεργεία του αναδόχου και
παρουσία σημαιοφόρου που θα προειδοποιεί για την
εκτέλεση έργου όπου απαιτείται.
8. Στους φωτεινούς σηματοδότες δεν θα γίνει καμία μεταβολή στην λειτουργία τους, ενώ οποιαδήποτε μεταβολή
να γίνει σε συνεννόηση πάντα με τις αρμόδιες αρχές.
9. Να διασφαλίζεται η πρόσβαση σε πεζούς, να μην θα
εμποδίζεται η κυκλοφορία των ΑμεΑ και να εξασφαλίζονται οι ελάχιστες διαστάσεις του οδοστρώματος.
10. Κατά τη διάρκεια κατασκευής του έργου να γίνεται άμεση φορτοεκφόρτωση, μεταφορά και απόρριψη
των προϊόντων αποσύνθεσης και εκσκαφής σε νόμιμα
αδειοδοτούμενους χώρους εναπόθεσης.
11. Για την απρόσκοπτη και ασφαλή υλοποίηση των
εργασιών του έργου του θέματος είναι αναγκαίες οι ανωτέρω προσωρινές κυκλοφοριακές ρυθμίσεις, οι οποίες
θα υλοποιηθούν κατά τη διάρκεια εκτέλεσης του έργου,
σύμφωνα με την εισήγηση και τις προϋποθέσεις που θέτει η Δ.Τ.Υ. του Δήμου Καβάλας.
12. Για την λήψη μέτρων ασφαλείας κατά την εκτέλεση
του έργου του θέματος προς αποφυγή τυχόν ατυχημάτων, αστικά και ποινικά υπεύθυνος είναι ο Ανάδοχος,
σύμφωνα με τις κείμενες διατάξεις περί εκτελέσεως
των Δημοσίων Έργων, καθώς και για την τήρηση των
κείμενων διατάξεων περί ασφαλείας των εργαζομένων
στα έργα όπως αυτά αναφέρονται στα εξής: στην Ε.Σ.Υ.
του έργου, στο άρθρο 138 παρ. 7 του ν. 4412/2016, στα
π.δ. 395 και π.δ. 396/1994 «Ελάχιστες προδιαγραφές
ασφαλείας και υγείας για τη χρήση από τους εργαζομένους εξοπλισμών ατομικής προστασίας κατά την εργασία
σε συμμόρφωση με την οδηγία του Συμβουλίου 89/656/
ΕΟΚ» (Α’ 20) σε συμμόρφωση με τις Οδηγίες 89/655 και
89/656 ΕΟΚ, καθώς και των τροποποιήσεών τους.
13. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία (ΑμεΑ).
14. Την ευθύνη για την υλοποίηση των κυκλοφοριακών
ρυθμίσεων του θέματος έχει η Δ.Τ.Υ. του Δήμου Καβάλας,
η οποία υποχρεούται καθ’ όλη τη διάρκεια εφαρμογής
τους να αξιολογεί την αποτελεσματικότητά τους σε
σχέση με το ευρύτερο δίκτυο κυκλοφορίας της πόλης,
παρακολουθώντας και συντηρώντας τα σχετικά έργα.
15. Η προσωρινή σήμανση αποτελεί αποκλειστική
ευθύνη του αναδόχου απορρέουσα από την κείμενη
νομοθεσία περί δημοσίων έργων και θα υλοποιηθεί
σύμφωνα με τις διατάξεις του Κ.Ο.Κ., την υπό στοιχεία
ΒΜ5/30058/1983 (Β’ 121) απόφαση Υπουργού Δημοσίων
Έργων και την υπό στοιχεία ΔΙΠΑΔ/οικ/502/1-7-2003
«Έγκριση Τεχνικής Προδιαγραφής Σήμανσης Εκτελούμενων Οδικών Έργων εντός και εκτός κατοικημένων
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 930/04.03.2025
περιοχών ως ελάχιστα όρια» (Β’ 946). Επίσης η ευθύνη,
αστική ή ποινική, για οποιοδήποτε ατύχημα συμβεί κατά
την εκτέλεση των έργων, βαρύνει τον ανάδοχο.
16. Τα μέτρα που λαμβάνονται με την παρούσα απόφαση να ισχύουν από την τοποθέτηση των οικείων πι-
νακίδων σήμανσης, οι οποίες επιβάλλεται να είναι ευδιάκριτες, να προειδοποιούν και να καθοδηγούν ασφαλώς
τους διερχόμενους οδηγούς και τους πεζούς και να τοποθετούνται με τρόπο που δεν θα εμποδίζουν την οδική
κυκλοφορία και δεν θα προκαλούν ατυχήματα.
17. Για όλο το χρονικό διάστημα ισχύος των κυκλοφοριακών ρυθμίσεων, ο ανάδοχος του έργου οφείλει να
μεριμνά για την ορθή θέση των πινακίδων σήμανσης που
βρίσκονται στο χώρο των εργασιών, καθώς και στην ευρύτερη περιοχή του έργου και για την ασφαλή διέλευση
των πεζών από την περιοχή του έργου. Επισημαίνεται ότι
απαιτείται συχνός έλεγχος των πινακίδων.
18. Οι πινακίδες θα τοποθετούνται σε επαρκές ύψος
ώστε να γίνονται εγκαίρως αντιληπτές από τους οδηγούς
και η στήριξή τους θα είναι τέτοια ώστε να επαρκεί έναντι
της ανεμοπίεσης.
19. Το μήκος κατάληψης του οδοστρώματος ανάλογα
με τη φύση της εργασίας δεν θα ξεπερνάει τα 50 μ. Κατά
την εκτέλεση του έργου, με στόχο την έγκαιρη και αποτελεσματική προειδοποίηση των οδηγών για την εφαρ-
μοζόμενη κυκλοφοριακή ρύθμιση, όπου αυτό απαιτηθεί,
ανάλογα με τις συνθήκες των εργασιών, θα υπάρχει παρουσία επαρκώς εξοπλισμένων σημαιοφόρων, για την
ρύθμιση της κυκλοφορίας με εναλλάξ κίνηση αλλά και
για την ρύθμιση της εγκάρσιας κυκλοφορίας των κόμβων, οι οποίοι θα βρίσκονται στην αρχή και στο τέλος
των τμημάτων εκτέλεσης εργασιών.
20. Οι εργαζόμενοι στη ζώνη έργων θα πρέπει να είναι
εύκολα ορατοί τόσο από τους οδηγούς των διερχόμενων
οχημάτων όσο και από τους χειριστές των μηχανημάτων
του εργοταξίου και συνεπώς θα πρέπει ο ρουχισμός εργασίας να είναι υψηλής ορατότητας.
21. Μετά το πέρας των εργασιών κάθε ημέρας και ανάλογα με τη φύση των εργασιών που εκτελούνται στην
περιοχή, θα υπάρχει μέριμνα ώστε το τμήμα της οδού
που είχε καταληφθεί για την υλοποίηση τους, να αποδίδεται πλήρως στην κυκλοφορία, με την τοποθέτηση της
προβλεπόμενης κατακόρυφης σήμανσης.
22. Μετά το πέρας των εργασιών, η Δ.Τ.Υ. του Δήμου
Καβάλας οφείλει να προβαίνει σε έλεγχο για να διαπιστωθεί αν όλα τα στοιχεία της εργοταξιακής σήμανσης/
ασφάλισης έχουν αποξηλωθεί, ώστε να μη δημιουργείται σύγχυση στους κινούμενους, στο οδικό τμήμα,
οδηγούς και εάν έχει αποκατασταθεί η κανονική κατακόρυφη και οριζόντια σήμανση καθώς και η ασφά-
λιση. Τα αντίστοιχα τμήματα των οδών θα αποδοθούν
πλήρως στην κυκλοφορία, απόλυτα καθαρά από φερτές
και ξένες ύλες και ασφαλή για την κυκλοφορία των οχημάτων, μετά τον επανέλεγχο των αρμοδίων μηχανικών
Δ.Τ.Υ. του Δήμου Καβάλας και τη σύμφωνη γνώμη της
Τροχαίας Καβάλας.
23. Τέλος τυχόν σήμανση ή/και εμπόδια τα οποία θα
απομακρυνθούν ή/και θα τοποθετηθούν αλλού κατά την
εγκατάσταση οδικού σημείου διέλευσης θα επανατοποθετηθούν στην αρχική τους θέση, στο ίδιο επίπεδο όπως
πριν, ενώ τυχόν κατεστραμμένες πινακίδες σήμανσης θα
αντικατασταθούν.
24. Ο ανάδοχος έχει την υποχρέωση να συνεννοηθεί
αρχικά με την υπηρεσία για το χρονοδιάγραμμα των
εργασιών και να ενημερώσει έγκαιρα τις εμπλεκόμενες
υπηρεσίες αναφορικά με την έναρξη αυτών καθώς και
την εφαρμογή των κυκλοφοριακών ρυθμίσεων και συγκεκριμένα την Αστυνομική Διεύθυνση, το ΕΚΑΒ, την
Π.Υ., την Υπηρεσία Καθαριότητας του Δήμου, το Αστικό
και Υπεραστικό ΚΤΕΛ καθώς και το σωματείο ΤΑΞΙ.
25. Η απόφαση αυτή δεν υποκαθιστά απαιτούμενες
άλλες άδειες ή εγκρίσεις.
26. Η Δ.Τ.Υ. του Δήμου Καβάλας και ο ανάδοχος του
έργου είναι αρμόδιοι για την υλοποίηση του έργου του
εν λόγω θέματος.
27. Οι αρχές στις οποίες κοινοποιείται η παρούσα απόφαση παρακαλούνται να παρακολουθούν την ακριβή
εκτέλεση και λειτουργία του έργου του θέματος στα
πλαίσια των αρμοδιοτήτων τους.
Η απόφαση αυτή θα αναρτηθεί στο διαδίκτυο σύμφωνα με τις διατάξεις του ν. 4727/2020 (Α’ 184).
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 11 Φεβρουαρίου 2025
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 4269
(2)
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός
έδρας των υπαλλήλων της Δημοτικής Επιχείρησης Ύδρευσης και Αποχέτευσης Δήμου Κω (ΔΕΥΑ
Δήμου Κω) για το έτος 2025.
Η ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΑΙΓΑΙΟΥ
Έχοντας υπόψη:
1. Τις διατάξεις:
- Των άρθρων 6, 6Α, 6Β και 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
- του άρθρου 3 της υποπαρ.  Δ.9 της παρ. Δ του άρθρου 2 του ν. 4336/2015 «Συνταξιοδοτικές διατάξεις -
Κύρωση του Σχεδίου Σύμβασης Οικονομικής Ενίσχυσης
από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδότη-
σης» (Α’ 94), όπως αντικαταστάθηκαν με την παρ. 2 του
άρθρου 36 του ν. 4484/2017 (Α’ 110).
- του π.δ. 143/2010 «Οργανισμός Αποκεντρωμένης
Διοίκησης Αιγαίου» (Α’ 236).
2. Την υπ’ αρ. 86784/19.12.2022 (Υ.Ο.Δ.Δ. 1183) απόφαση του Υπουργού Εσωτερικών, με την οποία η Μαριάννα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 930/04.03.2025
Νικολαΐδου του Αχιλλέα, διορίζεται στην θέση της Μετακλητής Γραμματέως Αποκεντρωμένης Διοίκησης Αιγαίου.
3. Την υπό στοιχεία οικ.2/74450/ΔΕΠ/24.11.2015 εγκύκλιο
του Γενικού Λογιστηρίου του Κράτους «Παροχή οδηγιών
για την εφαρμογή των διατάξεων της υποπαραγράφου Δ9
της παραγράφου Δ του άρθρου 2 του ν. 4336/2015 (Α’ 94)
”Δαπάνες μετακινούμενων εντός και εκτός επικράτειας”».
4. Την υπ’  αρ. οικ. 1237/18.01.2023 (B’  240, (ΑΔΑ:
Ψ9ΚΔΟΡ1Ι-93Ξ) απόφαση Γραμματέως Α.Δ. Αιγαίου
περί μεταβίβασης αρμοδιοτήτων και παροχής εξουσιοδότησης υπογραφής διοικητικών πράξεων διοικητικών
πράξεων και εγγράφων - «με εντολή Γραμματέως Αποκεντρωμένης Διοίκησης Αιγαίου» στον/-ην Προϊστάμε-
νο/-η της Γενικής Διεύθυνσης Εσωτερικής Λειτουργίας
της Αποκεντρωμένης Διοίκησης Αιγαίου και στους/-ις
Προϊσταμένους/-ες των οργανικών μονάδων αυτής.
5. Το υπ’ αρ. 443/11.02.2025 έγγραφο της ΔΕΥΑ Δήμου
Κω.
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφασίζουμε:
Καθορίζουμε το ανώτατο όριο των επιτρεπόμενων κατ’
έτος ημερών μετακίνησης εκτός έδρας των υπαλλήλων που
υπηρετούν στη ΔΕΥΑ Δήμου Κω, για το έτος 2025, ως εξής:
Α/Α
ΚΛΑΔΟΣ
ΕΙΔΙΚΟΤΗΤΑ
ΑΝΩΤΑΤΟ ΟΡΙΟ
ΗΜΕΡΩΝ
ΚΑΤ' ΕΤΟΣ
ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ
ΠΕ ΜΗΧΑΝΙΚΩΝ
ΠΕ ΠΟΛΙΤΙΚΩΝ ΜΗΧΑΝΙΚΩΝ
ΠΕ ΜΗΧΑΝΙΚΩΝ
ΠΕ ΗΛΕΚΤΡΟΛΟΓΩΝ ΜΗΧΑΝΙΚΩΝ
ΠΕ ΜΗΧΑΝΙΚΩΝ
ΠΕ ΧΗΜΙΚΩΝ ΜΗΧΑΝΙΚΩΝ
ΠΕ ΧΗΜΙΚΩΝ
ΠΕ ΧΗΜΙΚΩΝ
ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ
ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ
ΤΕ ΜΗΧΑΝΙΚΩΝ
ΤΕ ΗΛΕΚΤΡΟΛΟΓΩΝ ΜΗΧΑΝΙΚΩΝ
ΤΕ ΜΗΧΑΝΙΚΩΝ
ΤΕ ΤΟΠΟΓΡΑΦΩΝ ΜΗΧΑΝΙΚΩΝ
ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ
ΔΕ ΔΙΟΙΚΗΤΙΚΟΥ -  ΛΟΓΙΣΤΙΚΟΥ
ΔΕ ΤΕΧΝΙΚΟΥ
ΔΕ ΔΟΜΙΚΩΝ ΕΡΓΩΝ
ΔΕ ΤΕΧΝΙΚΟΥ
ΔΕ ΥΔΡΑΥΛΙΚΩΝ
Από την απόφαση αυτή, προκαλείται συνολικά δαπάνη ύψους 8.000,00€ σε βάρος του προϋπολογισμού της
ΔΕΥΑ Δήμου Κω οικονομικού έτους 2025, όπου υπάρχουν εγγεγραμμένες πιστώσεις στον ΚΑΕ 03-6421.01, «ΕΞΟΔΑ
ΤΑΞΙΔΙΟΥ ΕΣΩΤ. ΚΑΙ ΑΠΟΖ. ΜΕΤΑΚΙΝΗΣΗΣ ΥΠΑΛΛΗΛΩΝ ΚΑΙ ΜΕΛΩΝ Δ.Σ.».
Η απόφαση αυτή να δημοσιευθεί στην Εφημερίδα της Κυβερνήσεως.
Ρόδος, 13 Φεβρουαρίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Διεύθυνσης Διοικητικού-Οικονομικού
Νοτίου Αιγαίου
ΑΡΙΣΤΟΤΕΛΗΣ ΜΑΡΚΑΝΤΩΝΗΣ
Ι
Αριθμ. 7853
(3)
Έγκριση των κυκλοφοριακών ρυθμίσεων της υπ’ αρ. 295/2024 -Ορθή επανάληψη Δ.Σ. Δήμου Λαρισαίων
που αφορά «Στη Βελτίωση της οδικής ασφάλειας γύρω από τα Σχολικά Συγκροτήματα στην πόλη της Λάρισας - Τροποποίηση της υπ’ αρ. 56/2024 Α.Δ.Σ, ως προς το σκέλος της οδού Ανθίμου Γαζή (Αθανασίου
Διάκου - Κουμουνδούρου), σύμφωνα με την υπ’ αρ. 749/2024 Α.Δ.Ε.».
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για τη Τοπική Αυτοδιοίκηση και άλλες διατάξεις» (Α’ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 930/04.03.2025
3. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας - Στερεάς Ελλάδας» (Α’ 231).
4. Την υπ’ αρ. 86776/19-12-2022 απόφαση του Υπουργείου Εσωτερικών «Διορισμός του Κων. Τζανακούλη του
Γεωργίου στη θέση του μετακλητού Γραμματέα Αποκεντρωμένης Διοίκησης Θεσσαλίας - Στερεάς Ελλάδας»
(Υ.Ο.Δ.Δ. 1183).
5. Την υπ’ αρ. 3315/17-1-2023 (Β’ 206) απόφαση του
Γραμματέα Αποκεντρωμένης Διοίκησης Θεσσαλίας Στερεάς Ελλάδας που αφορά μεταβίβασης δικαιώματος
υπογραφής πράξεων και εγγράφων «Με εντολή Γραμματέα Αποκεντρωμένης Διοίκησης Θεσσαλίας - Στερεάς
Ελλάδας» στον Προϊστάμενο ή στην Προϊσταμένη της
Γενικής Διεύθυνσης Χωροταξικής, Περιβαλλοντικής και
Αγροτικής Πολιτικής και στους Προϊσταμένους ή στις
Προϊστάμενες Διευθύνσεων και Τμημάτων της ανωτέρω Γενικής Διεύθυνσης της Αποκεντρωμένης Διοίκησης
Θεσσαλίας-Στερεάς Ελλάδας (Α.Δ.Θ.Σ.Ε.).
6. Τον ν. 2696/1999 (Α’ 57) που αφορά στην κύρωση
του Κώδικα Οδικής Κυκλοφορίας, (ΚΟΚ), και ιδίως τα
άρθρα 52 και 52Α.
7. Το άρθρο 109 του ν. 2696/1999 (Α’ 57) περί Δημοσίευσης Αποφάσεων που εκδίδονται κατ’ εξουσιοδότηση
του Κώδικα Οδικής Κυκλοφορίας, στην Εφημερίδα της
Κυβερνήσεως.
8. Την παρ. 13 του άρθρου 5 «Ρυθμίσεις θεμάτων ΟΤΑ»
του ν. 4623/2019 (Α’ 134).
9. Τις υπ’ αρ. 1115/2012, 49/2012 και 819/2013 αποφάσεις του Συμβουλίου της Επικρατείας.
10. Το υπ’ αρ. 15109/13-05-2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
11. Το υπ’ αρ. 2874/173392/18-11-2013 έγγραφο της
Γ.Γ. Αποκεντρωμένης Διοίκησης Θεσσαλίας - Στερεάς Ελλάδας με θέμα «Διευκρινίσεις - Οδηγίες περί Εγκρίσεων
Κυκλοφοριακών Ρυθμίσεων οδικών δικτύων στους ΟΤΑ
και στους χερσαίους χώρους λιμένων».
12. Την υπ’ αρ. 84873/28.04.2021 (ΑΔΑ: 6ΕΕ5ΟΡ10-Ρ0Ζ)
απόφαση του Ασκούντως καθήκοντα Συντονιστή της
Αποκεντρωμένης Διοίκησης Θεσσαλίας - Στερεάς Ελλάδας με θέμα «Τροποποίηση - συμπλήρωση της υπ’ αρ.
9663/97430/2-9-2013 απόφασης της Γ.Γ.Α.Δ.Θ.-ΣΤ.ΕΛ.,
όπως τροποποιήθηκε με την υπ’ αρ. 1122/9732/28.1.2014
απόφαση, αναφορικά με την άσκηση αρμοδιότητας σύμφωνα με τα άρθρα 52 και 52 Α του ν. 2696/1999, όπως
ισχύει» και την υπ’ αρ. 87222/5.5.2021 απόφαση του Αν.
Προϊσταμένου Διεύθυνσης Τεχνικού Ελέγχου της Αποκεντρωμένης Διοίκησης Θεσσαλίας - Στερεάς Ελλάδας
περί «Άσκησης αρμοδιότητας σύμφωνα με τα άρθρα
52 και 52Α του ν. 2696/1999» με τις οποίες ορίζεται το
Τμήμα Ελέγχου Ποιότητας Υλικών Θεσσαλίας της Διεύθυνσης Τεχνικού Ελέγχου της Αποκεντρωμένης Διοίκη-
σης Θεσσαλίας - Στερεάς Ελλάδας για την εκτέλεση των
αρμοδιοτήτων του άρθρου 52 και 52Α του ν. 2696/1999.
13. Την υπ’ αρ. 52488/16-11-2001 υπουργική απόφαση
«Ειδικές Ρυθμίσεις για την εξυπηρέτηση ΑμΕΑ σε κοινόχρηστους χώρους των οικισμών που προορίζονται για
την κυκλοφορία των πεζών» (Β’ 18/2002).
14. Την υπό στοιχεία ΥΠΕΝ/ΔΜΕΑΑΠ/124964/1561/
7-12-2022 υπουργική απόφαση «Αντικατάσταση της
υπ’ αρ. 52907/2009 υπουργικής απόφασης: Ειδικές ρυθμίσεις για την εξυπηρέτηση ατόμων με αναπηρία σε κοι-
νόχρηστους χώρους των οικισμών που προορίζονται για
την κυκλοφορία πεζών (Β’ 2621)» (Β’ 6213).
15. Την υπό στοιχεία ΔΜΕΟ/Ο/3050/2013 απόφαση
του Υπουργού Υποδομών, Μεταφορών και Δικτύων, με
θέμα «Έγκριση Τεχνικών Οδηγιών κυκλοφοριακών παρεμβάσεων στο αστικό περιβάλλον για την εφαρμογή
τους σε περιοχές σχολικών συγκροτημάτων και περιοχές
με αυξημένη κίνηση στα πλαίσια βελτίωσης της οδικής
ασφάλειας» (Β’ 2302).
16. Την υπό στοιχεία ΔΥΟ/ΟΙΚ.1920/14-04-2016 απόφαση του Υπουργού Υποδομών, Μεταφορών και Δικτύ-
ων, με θέμα «Έγκριση Τεχνικών Οδηγιών για ποδηλατοδρόμους (Υποδομές ποδηλάτων)» (Β’ 1053).
17. Τα υπό στοιχεία Δ.O.Y./277/Φ.252/26-3-2018,
Δ.O.Y.-οικ/2696/Φ252/18-5-2018 έγγραφα του ΥΠΟ.ΜΕ.
σχετικά με διευκρινίσεις περί διαδικασιών όσο αναφορά
τα μέτρα ρύθμισης κυκλοφορίας (Κώδικας Οδική Κυκλοφορίας ν. 2696/1999..
18. Το υπό στοιχεία Δ.Ο.Υ./οικ.6396/Φ.252/12-12-2019
έγγραφο του Υ.ΠΟ.ΜΕ. που αφορά παροχή οδηγιών σχετικά με αποφάσεις συλλογικών οργάνων των Ο.Τ.Α. οι
οποίες αφορούν παραχώρηση θέσεων στάθμευσης σε
συγκεκριμένη κατηγορία χρηστών οδικού δικτύου.
19. Την υπ’ αρ. 295/2024 - ορθή επανάληψη (ΑΔΑ:
65Τ2ΩΛΞ-0ΒΑ) ομόφωνη απόφαση του Δ.Σ. Δήμου Λαρισαίων περί έγκρισης κυκλοφοριακών ρυθμίσεων του
θέματος.
20. Την υπ’ αρ. 53159/2-10-2024-ορθή επανάληψη
(ΑΔΑ: 6ΖΟΘΟΡ10-ΧΨΩ) απόφαση Γραμματέα της Αποκεντρωμένης Διοίκησης Θεσσαλίας - Στερεάς Ελλάδας
περί Ελέγχου νομιμότητας της υπ’ αρ. 295/2024 απόφασης Δ.Σ. Δήμου Λαρισαίων με την οποία βρέθηκε νόμιμη
η παραπάνω απόφαση.
21. Το υπ’ αρ. 51217/3-10-2024 διαβιβαστικό Δ. Λαρισαίων (υπ’ αρ. 53764/7-10-2024 Τμήματος ελέγχου
υλικών και Ποιότητας Δ.Ε. Θεσσαλίας) με το οποίο διαβιβάστηκε ο τεχνικός φάκελος του θέματος.
22. Το υπό στοιχεία 5218/Φ2/23-8-2024 έγγραφο των
Αστικών Συγκοινωνιών Α.Ε. περί μη σύμφωνης γνώμης
για τις κυκλοφοριακές ρυθμίσεις που προτείνονται με
την ανωτέρω απόφαση, με την αιτιολογία ότι «[…] η
πρόταση για δημιουργία μιας λωρίδας κυκλοφορίας
στο εν λόγω τμήμα θα προκαλέσει κυκλοφοριακή συμφόρηση, δεδομένου ότι το επίμαχο σημείο τρεις οδοί
(Ανθίμου Γαζή, Σκαρλάτου, και Αθ. Διάκου) διοχετεύουν
κυκλοφορία στην διασταύρωση Κουμουνδούρου και
Ανθίμου Γαζή».
23. Το υπ’ αρ. 62761/25-11-2024 έγγραφο παρατηρήσεων, προς τον Δ. Λαρισαίων με το οποίο ζητήθηκε γνώ-
μη ως προς την τροποποίηση του τμήματος της Ανθίμου
Γαζή στο συγκεκριμένο τμήμα από μία σε δύο λωρίδες.
24. Την υπ’ αρ. 63210/5-12-2024 απαντητικό έγγραφο του Δήμου Λαρισαίων, με το οποίο διευκρινίζεται,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 930/04.03.2025
ότι η μείωση του πλάτους έγινε λόγω ύπαρξης μεγάλων
δέντρων, τα οποία πρέπει να κοπούν, και επίσης ότι το
φαινόμενο κατάληψης της μίας λωρίδας από προσωρινά
παράνομα σταθμευμένα οχήματα θα αποφευχθεί με την
διαμόρφωση μονής λωρίδας κυκλοφορίας.
25. Το υπ’ αρ. 2245/16-1-2025 έγγραφο προς των Αστικών Συγκοινωνιών Λάρισας με συνημμένη την απάντηση
του Δ. Λαρισαίων.
26. Την απάντηση των Αστικών Συγκοινωνιών Λάρισας
(με email) ότι εμμένουν στις θέσεις τους σύμφωνα με το
υπό στοιχεία 5218/Φ2/23-8-2024 έγγραφό τους.
27. Το υπ’ αρ. 3660/22-1-2025 έγγραφο προς τον Δ. Λαρισαίων με το οποίο ζητούμε, κυκλοφοριακούς φόρτους
για τη συλλεκτήρια οδό Ανθίμου Γαζή και τις τοπικές
οδούς Σκαρλάτου Σούτσου και Αθ. Διάκου.
28. Το υπ’ αρ. 6542/7-2-2025 έγγραφο του Δ. Λαρισαίων με το οποίο μας απεστάλησαν υφιστάμενοι και
μελλοντικοί κυκλοφοριακοί φόρτοι, για πρωινές και μεσημβρινές ώρες από τις συγκεκριμένες οδούς από την
«Μελέτη Αστικής Κινητικότητας για τον Δ. Λαρισαίων»
29. Ότι με την απόφαση αυτή δεν προκαλείται δαπάνη
σε βάρος του κρατικού προϋπολογισμού.
30. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ.
Και επειδή:
- Σύμφωνα με το σχετ. 28, η Ανθίμου Γαζή αποτελεί την
κύρια συλλεκτήρια οδό, με ενιαίο φόρτο για το τμήμα
από την οδό Παπακυριαζή έως την οδό Κουμουνδούρου,
εμπεριέχει το εν λόγω τμήμα, χωρίς να παραλαμβάνει
επιπλέον φόρτο, από τις οδούς Σκαρλάτου Σούτσου
και την Αθανασίου Διάκου, οι οποίες αποτελούν τοπικές οδούς, βάσει των στοιχείων της Μελέτης Αστικής
κινητικότητας Δ. Λαρισαίων.
- Ο σχεδιασμός, με την εν λόγω τροποποίηση της ανωτέρω απόφασης, γίνεται ενιαίος για το τμήμα από την
οδό Παπακυριαζή έως την οδό Κουμουνδούρου με μία
λωρίδα κυκλοφορίας.
- Η διεύρυνση σε δύο λωρίδες κυκλοφορίας, γίνεται
στο επόμενο τμήμα, από την οδό Κουμουνδούρου έως
την οδό Ηρώων Πολυτεχνείου, οπότε εκτονώνεται ο επιπλέον κυκλοφοριακός φόρτος.
- Σύμφωνα με το σχετ. 24 υπάρχει το κρίσιμο θέμα της
κοπής των δέντρων.
- Οι κυκλοφοριακές ρυθμίσεις αιτιολογούνται επαρκώς από την αρμόδια υπηρεσία του Δήμου Λαρισαίων,
και δεν τροποποιεί τα δρομολόγια των Αστικών ΚΤΕΛ,
αποφασίζουμε:
Την έγκριση των κυκλοφοριακών ρυθμίσεων της υπ’ αρ.
295/2024 (ΑΔΑ: 65Τ2ΩΛΞ-0ΒΑ) Δ.Σ. του Δήμου Λαρισαίων που αφορούν «Στη Βελτίωση της οδικής ασφάλειας
γύρω από τα Σχολικά Συγκροτήματα στην πόλη της Λάρισας - Τροποποίηση της υπ’ αρ. 56/2024 Α.Δ.Σ, ως προς το
σκέλος της οδού Ανθίμου Γαζή (Αθανασίου Διάκου - Κουμουνδούρου), σύμφωνα με την υπ’ αρ. 749/2024 Α.Δ.Ε.»
όπως αναφέρονται στην παραπάνω απόφαση και στην
κυκλοφοριακή μελέτη που τη συνοδεύει.
Η εν λόγω έγκριση χορηγείται με τις εξής προϋποθέσεις:
1. Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
2. Οι προτεινόμενες κυκλοφοριακές ρυθμίσεις να
υποστηρίζουν και τις ανάγκες των Ατόμων με Αναπηρία
(ΑμεΑ).
3. Τα λοιπά μέτρα που λαμβάνονται με την παρούσα
απόφαση να ισχύουν από την τοποθέτηση των οικείων
πινακίδων σήμανσης, εκτός αν κατά το χρόνο ισχύος των
μέτρων αυτών η κυκλοφορία ρυθμίζεται από στελέχη
της αρμόδιας Αστυνομικής Αρχής.
4. Οι τοποθετούμενες πινακίδες σήμανσης πρέπει να
είναι κατασκευασμένες και τοποθετημένες σύμφωνα με
τις σχετικές προδιαγραφές του Υπουργείου Υποδομών,
Μεταφορών και Δικτύων, όπως και τα υλικά και η εφαρμογή της οριζόντιας σήμανσης και σύμφωνα με τα όσα
ορίζονται στο άρθρο 10 του ΚΟΚ.
5. Με την παρούσα απόφαση δεν νομιμοποιούνται
τυχόν παράνομες ενέργειες.
6. Παρακολούθηση της ακριβούς εκτέλεσης των όρων
που έχουν τεθεί με αυτή, από τις Αρχές προς τις οποίες
αποστέλλεται, στα πλαίσια των αρμοδιοτήτων τους.
7. Να τηρούνται απαρέγκλιτα τα όσα εγκρίθηκαν με την
υπ’ αρ. 295/2024 απόφαση Δ.Σ. Δήμου Λαρισαίων.
8. Το παρόν έγγραφο δεν υποκαθιστά απαιτούμενες
άλλες εγκρίσεις ή άδειες που πρέπει να ληφθούν για την
υλοποίηση των εν λόγω κυκλοφοριακών ρυθμίσεων.
Η ασφάλεια οδικής κυκλοφορίας, οι απαραίτητες σημάνσεις και η ενημέρωση των πολιτών που άπτονται
των παραπάνω κυκλοφοριακών ρυθμίσεων αποτελούν
μέριμνα και ευθύνη του Δήμου.
Κατά της απόφασης αυτής μπορεί να ασκηθεί προσφυγή από οποιονδήποτε έχει έννομο συμφέρον ενώπιον
του Υπουργού Υποδομών και Μεταφορών μέσα σε διάστημα τριάντα (30) ημερών από τη λήψη της.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 13 Φεβρουαρίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής
ΚΩΝΣΤΑΝΤΙΝΟΣ ΠΑΠΠΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 930/04.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200930.pdf | Tokens: 32305]